Publication: Magyar Közlöny
Issue: MK-2010-77 (Year: 2010, Number: 77)
Era: contemporary
Section: 4. melléklet a 31/2010. (V. 13.) EüM rendelethez
Paragraph Index: 490

2. Kórkép leírása A daganatos betegek körében gyakori kísérő tünet az anémia, melynek oka részben az alapbetegség, részben az arra alkalmazott terápia. A vérszegénység egyfelől a betegek életminőségét ronthatja jelentősen, másrészről befolyásolja a daganatellenes kezelés eredményességét. 2.1. Onkológiai kórképek során kialakult anémia etiológiája 2.1.1. A következő kórfolyamatok válthatják ki: 2.1.1.1. daganatsejtek által kiváltott fokozott makrofág-aktiváció és következményes vörösvértest pusztulás, 2.1.1.2. bizonyos citokinek gátolják a vesében az eritropoetin termelést, 2.1.1.3. a csontvelő tumoros infiltrációja (NICE), 2.1.1.4. a beteg étvágyának csökkenése, emiatt bizonyos anyagok csökkent bevitele (például: vas, folsav hiány), 2.1.1.5. vérvesztés, mely akár a tumorból, akár pedig a tumorba irányulhat. 2.1.2. A kemoterápiás készítmények a következő mechanizmuson keresztül okozhatnak anémiát: 2.1.2.1. direkt myeloszupresszív hatás a vörösvértest termelés gátláson keresztül, 2.1.2.2. a vesetubulusok direkt szövet károsodása során, ami az EPO termelést tovább csökkenti. 2.1.3. Egyes kemoterápiás készítmények anémiát okozó hatása még kifejezettebb, ezek a platina-tartalmú kemoterápiák, melyeket leginkább ovarium, tüdő, fej-nyaki daganatokban alkalmaznak. Feltehetően az ezen tumorokban nagyobb arányban előforduló anémia is a betegségre adott kemoterápia platina tartalmával függ össze. Az anémia objektív tünete lehet a szédülés, nehézlégzés, fejfájás, depresszió. A súlyos kimerültség talán a legjellemzőbb és leggyakrabban előforduló szubjektív tünet, bár ennek egyéb okai is lehetnek: radioterápia, alapbetegség, szorongás, depresszió. Az alacsony haemoglobinszint az alkalmazott kemoterápia hatékonyságát csökkenti, így a várható túlélésre is kihat. Az anémia kezelése az onkológiai terápia fontos része. Korábban csak vörösvérsejt-transzfúzióra volt lehetőség, napjainkban a rekombináns DNS technológiával előállított ESA készítmények is rendelkezésre állnak. 2.2. A kezelés megválasztásánál mérlegelendő szempontok 2.2.1. Transzfúzió 2.2.1.1. a rendelkezésre álló mennyiség szűkössége, kiszámíthatatlan volta, 2.2.1.2. transzfúziós reakciók: korai, késői, immunológiai és nem immunológiai okok, 2.2.1.3. vércsoport tévesztés veszélye, 2.2.1.4. vérátömlesztéssel átvihető betegségek potenciális veszélye (például: hepatits, HIV), bár már a donorok szűrésére nagy gondot fordítanak. 2.2.2. A transzfúziós kezelés előnyei és hátrányai A B Előny Hátrány gyors haemoglobin emelkedés transzfúziós reakciók gyors haematokrit emelkedés pangásos szívelégtelenség gyorsan csökken a beteg kimerültség érzése fertőzött vérkészítmények vastúlterhelés 2.2.3. Eritropoetin készítmények Az eritropoetin glikoprotein típusú differenciáló, mitózis-stimuláló hormon. 2-3 hét késés tapasztalható az eritropoetin alkalmazása és az eritropoetin-indukálta vörösvérsejtek megjelenése között! 2.2.4. Eritropoetin alkalmazásának előnyei és hátrányai A B Előny Hátrány transzfúziós igény csökken thrombotikus szövődmények fokozatosan csökken a beteg kimerültség érzése csökken a túlélés a tumor progressziójáig eltelt idő csökken Az eritropoetin készítmények alkalmazása során multicentrikus vizsgálatok súlyos, az életet megrövidítő és kevésbé súlyos mellékhatásokról számoltak be. Nem bizonyított, de kizárni sem lehet biztonsággal, hogy az ESA készítmények gyorsíthatják a tumorok progresszióját. Egyéb mellékhatásokat is okozhat az eritropoetin kezelés, mint a hányinger, hasmenés, hányás; influenzaszerű tüneteket szintén leírtak. A törzskönyvi indikációs feltételek szigorú betartása, a betegek szoros monitorozása a mellékhatások előfordulásának csökkentése miatt elengedhetetlen!

Source: https://magyarkozlony.hu/hivatalos-lapok/611c5e584c1a1d6d6c82990316b856590b944204/dokumentumok/02a633dc638c6a5a364ab9978d09a00e37c5471d/letoltes